《过董叔达故居》
宋代·王休

短石拂荒阡，诵君孝行全。
甘泉潜易地，至德上通天。
明诏再三下，承欢八十年。
草堂遗址在，溪水绕涓涓。

作者简介：宋庆元慈溪人，字叔宾，一字荪渚。宁宗庆元二年进士。为湖州教授，改徽州，累判枢密院事。在朝无所附丽。嘉定末，与柄臣不合，遂谢仕归。以文学著称一时，晚益进，金石文多出其手。